2014 оны 01 дүгээр сарын 23-ны өдрийн 17.30 цагаас “В” танхимд Эдийн засгийн Байнгын хорооноос байгуулагдсан Газрын тосны тухай хуулийн /шинэчилсэн найруулга/ төсөл, Газрын тосны тухай хуулийг дагаж мөрдөх журмын тухай хуулийн төсөл, Газрын тосны тухай хуулийг хүчингүй болгох тухай хуулийн төсөл болон зарим хуульд нэмэлт, өөрчлөлт оруулах тухай хуулийн төслүүдийг Улсын Их Хурлын чуулганаар хэлэлцүүлэх бэлтгэл хангах, Байнгын хорооны санал дүгнэлтийн төсөл боловсруулах үүрэг бүхий Ажлын хэсэг хуралдав.

Ажлын хэсгийн хуралдаанд Улсын Их Хурлын гишүүн, ажлын хэсгийн ахлагч Х.Болорчулуун, УИХ-ын гишүүн Б.Гарамгайбаатар, Г.Баярсайхан, Д.Ганбат, Ц.Дашдорж, Г.Батхүү, Н.Батцэрэг, Уул уурхайн сайд Д.Ганхуяг нар болон холбогдох албаны хүмүүс байв.

Уг хуралдаанаар ажлын дэд хэсгээс оруулсан зарчмын зөрүүтэй 33, найруулгын шинжтэй 19 саналын томьёоллуудыг нэг бүрчлэн хэлэлцэн санал хурааж, Байнгын хорооны хуралдаанд оруулж, хэлэлцүүлэхээр тогтов.

Эдийн засгийн байнгын хорооны ажлын алба.